CELEX: 32019R0952
Language: ro
Date: 2019-05-17 00:00:00
Title: Regulamentul (UE) 2019/952 al Consiliului din 17 mai 2019 privind repartizarea posibilităților de pescuit în temeiul Protocolului privind punerea în aplicare a Acordului de parteneriat în sectorul pescuitului între Comunitatea Europeană și Republica Capului Verde (2019-2024)

12.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 154/31
               
            
         REGULAMENTUL (UE) 2019/952 AL CONSILIULUI
         din 17 mai 2019
         privind repartizarea posibilităților de pescuit în temeiul Protocolului privind punerea în aplicare a Acordului de parteneriat în sectorul pescuitului între Comunitatea Europeană și Republica Capului Verde (2019-2024)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     La 19 decembrie 2006, Consiliul a adoptat Regulamentul (CE) nr. 2027/2006 (1), prin care s-a încheiat Acordul de parteneriat în sectorul pescuitului între Comunitatea Europeană și Republica Capului Verde (2) („acordul”). Acordul a intrat în vigoare la 30 martie 2007, a fost reînnoit tacit și este încă în vigoare.
                  
               
                     (2)
                  
                  
                     Protocolul anterior la acest acord a expirat la 22 decembrie 2018.
                  
               
                     (3)
                  
                  
                     Comisia a negociat, în numele Uniunii, un nou protocol. Ca urmare a acestor negocieri, noul protocol a fost parafat la 12 octombrie 2018.
                  
               
                     (4)
                  
                  
                     În conformitate cu Decizia (UE) 2019/951 a Consiliului (3), Protocolul privind punerea în aplicare a Acordului de parteneriat în sectorul pescuitului între Comunitatea Europeană și Republica Capului Verde (2019-2024) („protocolul”) a fost semnat la 20 mai 2019.
                  
               
                     (5)
                  
                  
                     Posibilitățile de pescuit prevăzute de protocol ar trebui repartizate între statele membre pentru perioada de aplicare a protocolului.
                  
               
                     (6)
                  
                  
                     Protocolul se va aplica cu titlu provizoriu de la semnarea acestuia pentru a asigura începerea rapidă a activităților de pescuit de către navele Uniunii. Prin urmare, ar trebui ca prezentul regulament să se aplice de la aceeași dată,
                  
               ADOPTĂ PREZENTUL REGULAMENT:
         
            Articolul 1
            Posibilitățile de pescuit stabilite în temeiul Protocolului privind punerea în aplicare a Acordului de parteneriat în sectorul pescuitului între Comunitatea Europeană și Republica Capului Verde (2019-2024) sunt repartizate între statele membre după cum urmează:
            
                        (a)
                     
                     
                        nave de pescuit ton cu plasă-pungă:
                        
                                    Spania:
                                 
                                 
                                    16
                                 
                                 
                                    nave;
                                 
                              
                                    Franța:
                                 
                                 
                                    12
                                 
                                 
                                    nave;
                                 
                              
                  
                        (b)
                     
                     
                        nave cu paragate plutitoare:
                        
                                    Spania:
                                 
                                 
                                    21
                                 
                                 
                                    nave;
                                 
                              
                                    Portugalia:
                                 
                                 
                                    6
                                 
                                 
                                    nave;
                                 
                              
                  
                        (c)
                     
                     
                        nave de pescuit ton cu platformă și paragate:
                        
                                    Spania
                                 
                                 
                                    8
                                 
                                 
                                    nave;
                                 
                              
                                    Franța
                                 
                                 
                                    4
                                 
                                 
                                    nave;
                                 
                              
                                    Portugalia:
                                 
                                 
                                    2
                                 
                                 
                                    nave.
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene
            
            Se aplică de la 20 mai 2019.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 mai 2019.
            
               
                  Pentru Consiliu
               
               
                  Președintele
               
               E.O. TEODOROVICI
            
         
         
            (1)  Regulamentul (CE) nr. 2027/2006 al Consiliului din 19 decembrie 2006 privind încheierea Acordului de parteneriat în sectorul pescuitului între Comunitatea Europeană și Republica Capului Verde (JO L 414, 30.12.2006, p. 1).
         
            (2)  JO L 414, 30.12.2006, p. 3.
         
            (3)  Decizia (UE) 2019/951 a Consiliului din 17 mai 2019 privind semnarea, în numele Uniunii Europene, și aplicarea provizorie a Protocolului privind punerea în aplicare a Acordului de parteneriat în sectorul pescuitului între Comunitatea Europeană și Republica Capului Verde (2019-2024) (a se vedea pagina 1 din prezentul Jurnal Oficial).